હાઇસ્પીડ રેલવે પ્રોજેક્ટ (બુલેટ ટ્રેન) માટે નિયુક્ત એજન્સી આર્કાડિસ ઇન્ડિયા પ્રા. લી.દ્વારા તા.11.4.2018 નાં રોજ એક પરામર્સ બેઠક બોલાવવામાં આવી હતી. જેમાં પ્રોજેક્ટ સાથે સંકળાયેલાઓને હાજર રહેવા જણાવાયું હતું. જો કે છેલ્લી ઘડીએ આ મિટીંગ રદ કરી દેવાઇ હતી. મિટીંગ રદ કરવા માટેનું કારણ આધિકારીક જાણી શકાયું ન હતુ. પરંતુ તંત્ર પ્રોજેક્ટ માટે ખેડૂતોને અંધારામાં રાખી રહી હોય તથા ‘વળતર’ ની નીતિ સ્પષ્ટ ન કરી હોય બેઠકમાં ખેડૂતો ભારે વિરોધ કરે એવી શક્યતા હતી. જેને લઇને બેઠક રદ કરાયાની ચર્ચા ચાલી રહી છે.